मोदी जी की Timeline : मन की बात से ट्रेन के उद्घाटन तक, बस मणिपुर ग़ायब रहा
मणिपुर 3 मई से जातीय हिंसा की आग में झुलस रहा है लेकिन प्रधानमंत्री मोदी की चुप्पी क़रीब ढाई महीने बाद 20 जुलाई को सिर्फ़ दिखावे के लिए टूटी और वे अब भी संसद का सामना करने को तैयार नहीं हैं।
हिंसाग्रस्त मणिपुर के मामले में राज्य की बीरेन सरकार और केंद्र की मोदी सरकार पूरी तरह नाकाम साबित हुई है। ध्यान रहे यह डबल इंजन सरकार है। यानी दोनों जगह भाजपा सरकार है। मणिपुर के लोगों को एक-दूसरे के सामने खड़ा कर उनके हाल पर छोड़ दिया गया है। देश-विदेश का दौरा करने वाले, चुनावी सभा करने वाले, विभिन्न कार्यक्रमों में शामिल होने वाले और वंदे भारत ट्रेन तक का उद्घाटन करने वाले प्रधानमंत्री मोदी के पास मणिपुर जाने या उसकी स्थिति संभालने का वक़्त नहीं है। कुछ करने की तो छोड़िए वे तो इस पर लगातार चुप्पी ही बनाए रहे और महिलाओं से हिंसा का वीडियो वायरल होने और देश ही नहीं विदेश तक बात उठने के बाद उन्होंने गत 20 जुलाई को इस मामले में पहला और एक छोटा बयान दिया और उसमें भी राजनीति करने से नहीं चूके। इसलिए प्रधानमंत्री मोदी पर गंभीर सवाल हैं, लगातार सवाल हैं।
विपक्ष संसद के मौजूदा मानसून सत्र में पीएम को उपस्थित होकर मणिपुर को लेकर बयान देने का लगातार दबाव डाल रहा है लेकिन वे इससे बच रहे हैं। इसको लेकर संसद के दोनों सदनों में गतिरोध बरकरार है। पीएम मोदी के बयान न देने के कारण ही विपक्ष को संसद में सरकार के खिलाफ अविश्वास प्रस्ताव लाना पड़ा है।
एक ख़ूबसूरत राज्य मणिपुर बीते 3 महीने से हिंसा की आग में झुलस रहा है। कई ज़िंदगियां तबाह हो गईं, कई घर उजड़ गए। हजारों की संख्या में लोग विस्थापित हो गए और उन्हें दूसरे राज्यों में शरण लेनी पड़ रही है।
3 मई को शुरू हुई हिंसा 3 महीने बाद भी थमती नज़र नहीं आ रही है। दो समुदायों के बीच नफ़रत का ये सिलसिला ख़त्म होता नहीं दिख रहा। मैतेई समुदाय द्वारा अनुसूचित दर्जे की मांग और कुकी समुदाय द्वारा इसके विरोध से शुरू हुआ तनाव आज भयानक हिंसा का रूप ले चुका है जिसमें 150 से ज़्यादा लोग अपनी जान गंवा चुके हैं और 50 हज़ार से ज़्यादा लोग विस्थापन का शिकार हुए हैं।
अभी भी रोज़ नई वारदात की ख़बर आ रही हैं। राज्य के दौरे से लौटे तमाम जनवादी और अन्य संगठन इस हिंसा में राज्य के शामिल होने का आरोप लगा रहे हैं।
बता दें कि जातीय हिंसा के बेहद बुरे दौर से गुज़र रहे मणिपुर में 4 मई को मानवता को शर्मसार कर देने वाली घटना घटी, जब दो महिलाओं को निर्वस्त्र कर सार्वजनिक रूप से अपमानित किया गया। देश को इस घटना की जानकारी जुलाई में हुई जब इससे जुड़ी वीडियो सोशल मीडिया पर वायरल हुई।
मणिपुर में हालात की गंभीरता को इस बात से समझा जा सकता है कि सुप्रीम कोर्ट ने स्वतः इस मामले का संज्ञान लिया और तीखी टिपण्णी करते हुए ठोस क़दम उठाने को कहा।
बीते तीन महीने के दौरान प्रधानमंत्री मोदी ने कई विदेशी दौरे किए, कई देश-विदेश के कार्यक्रमों का हिस्सा बने, कई राजनीतिक दौरे भी किए, कई छोटे-बड़े मामलों पर ट्वीट भी किए लेकिन मणिपुर हिंसा को लेकर कुछ नहीं बोले, न कोई ट्वीट किया न मीडिया से कुछ कहा, ना ही सरकार की ज़िम्मेदारी पर कुछ बोले हालांकि 4 मई की घटना को लेकर ज़रूर उनकी तरफ से एक बयान आया था।
बीते 3 महीनों में प्रधानमंत्री मोदी किन-किन कार्यक्रमों का हिस्सा रहे, और क्या-क्या किया इसे समझने के लिए एक नज़र डालते हैं प्रधानमंत्री मोदी की पिछले 3 महीनों की टाइमलाइन पर:
मई, 2023
6-7 मई- कर्नाटक विधानसभा चुनाव के मद्देनज़र रोड शो
10 मई - राजस्थान दौरा
11 मई - वैज्ञानिक प्रगति एक्सपो का उद्घाटन
12 मई - गुजरात के गांधीनगर में अखिल भारतीय शिक्षा संघ अधिवेशन में शामिल हुए
14 मई - नेशनल गैलरी ऑफ मॉडर्न आर्ट में ‘मन की बात’ थीम पर प्रदर्शनी देखने पहुंचे
18 मई - दिल्ली में अंतर्राष्ट्रीय संग्रहालय एक्सपो 2023 का उद्घाटन
19 मई - जापान दौरा
21 मई - पापुआ न्यू गिनी दौरा
22 मई - ऑस्ट्रेलिया दौरा
25 मई - उत्तराखंड में वंदे भारत एक्सप्रेस का उद्घाटन
27 मई - नीति आयोग की बैठक में हुए शामिल
28 मई - नए संसद भवन का उद्घाटन
30 मई - गोवा राज्य स्थापना दिवस पर शुभकामनाएं दी
31 मई- अजमेर दौरा
जून, 2023
1 जून- राजस्थान में पुष्कर के ब्रह्मा मंदिर में पूजा अर्चना
2 जून - जीत पर भारतीय जूनियर हॉकी टीम को बधाई
3 जून - ओडिशा का दौरा
5 जून - विश्व पर्यावरण कार्यक्रम पर बैठक को संबोधित
6 जून - मेरी लाइफ एप को लेकर लोगों की सराहना
8 जून - सऊदी अरब के क्राउन प्रिंस से फोन पर बातचीत
9 जून - ओपनएआई के सीईओ सैम अल्टमैन से मुलाकात
10 जून - दक्षिण अफ्रीका के राष्ट्रपति से बातचीत
11 जून - दिल्ली में नेशनल ट्रेनिंग कॉनक्लेव का उद्घाटन
12 जून -जी 20 विकास मंत्रियों की बैठक को संबोधित
13 जून -राष्ट्रीय रोज़गार मेले को संबोधन
14 जून - जनजातीय खेल महोत्सव पहल की सराहना की
15 जून - राजा पर्व पर ओडिशा के लोगों को बधाई
16 जून - विभिन्न योग आसनों को दर्शाने वाले वीडियो का सेट साझा किया
17 जून - जल संरक्षण के लिए जागरूकता फैलाने का आह्वान किया
18 जून - मन की बात, गीता प्रेस को गांधी शांति पुरस्कार 2021 से सम्मानित किए जाने पर बधाई
19 जून - अमेरिकी यात्रा को लेकर उत्साह के लिए लोगों को धन्यवाद दिया
20 जून - अमेरिका दौरा
23 जून - अमेरिकी कांग्रेस की संयुक्त बैठक में संबोधन
25 जून - मिश्र दौरा
26 जून - खारची पूजा के अवसर पर शुभकामनाएं
27 जून - मध्य प्रदेश दौरा, रांची-पटना वंदे भारत ट्रेन का ऑनलाइन उद्घाटन
28 जून - प्रगति के 42वें संस्करण की बैठक की अध्यक्षता
30 जून - दिल्ली विश्वविद्यालय के शताब्दी समारोह के कार्यक्रम में शामिल हुए, दिल्ली मेट्रो में यात्रा
जुलाई, 2023
1 जुलाई - मध्य प्रदेश दौरा, 17वीं भारतीय सहकारिता कांग्रेस को संबोधित किया
2 जुलाई - मध्य प्रदेश दौरा
3 जुलाई - मंत्रिपरिषद की बैठक को संबोधन
4 जुलाई - आंध्र प्रदेश में साईं हीरा वैश्विक सम्मेलन केंद्र का उद्घाटन
5 जुलाई - सैफ चैंपियनशिप 2023 जीतने पर भारतीय फुटबॉल टीम को बधाई दी
6 जुलाई - जेआईए के अध्यक्ष से मुलाकात
7 जुलाई - छत्तीसगढ़, उत्तरप्रदेश, तेलंगाना और राजस्थान का दौरा, गोरखपुर से वंदे भारत ट्रेन को हरी झंडी
8 जुलाई - राजस्थान में जनसभा को संबोधन
10 जुलाई- भारत के अनेक हिस्सों में अत्यधिक वर्षा होने से उत्पन्न स्थिति का जायजा लिया।
12 जुलाई- नेपाल के प्रधानमंत्री की पत्नी के निधन पर दुख व्यक्त किया
13 जुलाई - फ्रांस दौरा
15 जुलाई - अबू धाबी में सीओपी 28 के मनोनीत अध्यक्ष डॉ. सुल्तान अल जाबेर के साथ बैठक
17 जुलाई - मादक पदार्थों के उन्मूलन की सराहना
18 जुलाई - पोर्ट ब्लेयर हवाई अड्डे के नए टर्मिनल भवन उद्घाटन
18 जुलाई - एनडीए की बैठक को संबोधित
20 जुलाई - मणिपुर हिंसा पर पहला बयान
21 जुलाई - श्रीलंका के राष्ट्रपति रानिल विक्रमासिंधे के साथ प्रेस वार्ता
22 जुलाई - रोज़गार मेले में वीडियो कॉन्फ्रेंसिंग के ज़रिए शामिल
25 जुलाई - बीजेपी की संसदीय दल की बैठक में शामिल हुए
26 जुलाई - दिल्ली के प्रगति मैदान में कन्वेंशन सेंटर का उद्घाटन
27 जुलाई - धौलपुर में नए मेडिकल कॉलेज का वर्चुअल उद्घाटन
28 जुलाई - गुजरात दौरा, गांधीनगर में SemiconIndia 2023 का उद्घाटन
29 जुलाई - दिल्ली के प्रगति मैदान में अखिल भारतीय शिक्षा समागम का उद्घाटन
30 जुलाई - मन की बात की 103वीं कड़ी में प्रधानमंत्री का संबोधन
अगस्त, 2023
1 अगस्त - महाराष्ट्र दौरा, पुणे में पुणे मेट्रो चरण-एक के दो कोरिडोरो पर मेट्रो सेवा को हरी झंडी
2 अगस्त - 7351 गांधीनगर के महात्मा मंदिर में आयोजित ‘महिला सशक्तीकरण मंत्रिस्तरीय सम्मेलन’ को डिजिटल माध्यम से संबोधन
3 अगस्त - दक्षिण अफ़्रीक़ा के राष्ट्रपति से फ़ोन पर बातचीत
नोट : ये टाइमलाइन ऑनलाइन उपलब्ध विभिन्न न्यूज़ एजेंसियों व मीडिया हाउस तथा अन्य सार्वजनिक जानकारी से तैयार की गई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva bho_Deva mai_Deva hne_Deva hin_Deva hin_Deva bho_Deva mai_Deva bho_Deva bho_Deva bho_Deva hin_Deva hin_Deva hin_Deva mai_Deva awa_Deva bho_Deva hin_Deva bho_Deva hin_Deva hin_Deva bho_Deva mag_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva mai_Deva hin_Deva bho_Deva hin_Deva bho_Deva mai_Deva hin_Deva mai_Deva hin_Deva awa_Deva awa_Deva bho_Deva bho_Deva hin_Deva awa_Deva hin_Deva bho_Deva mai_Deva hin_Deva hin_Deva awa_Deva hin_Deva bho_Deva hin_Deva hin_Deva bho_Deva bho_Deva hin_Deva bho_Deva hin_Deva awa_Deva hin_Deva hin_Deva awa_Deva hin_Deva hin_Deva